ניקולס סמית' (שחקן)

ניקולס ג'ון סמית' (באנגלית: Nicholas John Smith; 5 במרץ 1934 – 6 בדצמבר 2015) היה שחקן אנגלי. הוא היה מוכר בעיקר מהופעתו בסיטקום של ה-BBC "מישהו מטפל בך?" בדמות מר רמבולד, מנהל מחלקה בחנות כלבו דמיונית של "האחים גרייס".

ביוגרפיה
סמית' נולד בבנסטד שבסארי, בנו של מודד מוסמך. הוא למד בבית הספר סנט ג'ון בלת'רהד. הוא למד לנגן ולשיר, ולמד משחק באקדמיה המלכותית לאמנות הדרמה (RADA). אחר כך הופיע בתיאטרון רפרטוארי, על הבמות בווסט אנד, בתיאטרון בריסטול אולד ויק ובתיאטראות ברודוויי.

תפקידיו הראשונים בטלוויזיה היו כניצב בתוכניות שונות של רשת ITV. התפקיד הראשון שבו דיבר היה במיני-סדרה "The Dalek Invasion of Earth" מתוך הסדרה "דוקטור הו" בשנת 1964. סמית' הצליח לשכנע את הבמאי ריצ'רד מרטין להרחיב את הדמות שגילם, ולס, והוא הופיע בשלושה מתוך ששת פרקי הסדרה. בהמשך שיחק בתפקידים קטנים בסדרות טלוויזיה כגון "המלאך", "הגומלים", "לוחמי הצדק" ו-"Ace of Wands". ב-1969 הופיע בדרמה התקופתית "The First Churchills" בה גילם את דמותו של טיטוס אוטס.

ב-1972 שודר פרק פיילוט של הסדרה "מישהו מטפל בך?", בה סמית' גילם את מר קת'ברט רמבולד, מנהל מחלקת הביגוד של כלבו בדיוני בלונדון בשם "האחים גרייס".

סמית' הופיע בסדרה עד סיומה ב-1985, וכן בסרט הספין אוף משנת 1977, ובסדרת ההמשך הקומית "Grace & Favour" (ששודרה בארצות הברית בשם ) בשנים 1992 ו-1993. עם מותו של פרנק ת'ורנטון ב-16 במרץ 2013, היה סמית' השחקן האחרון מהסדרה המקורית שנשאר בחיים.

החל מספטמבר 1972 במקביל לעבודתו בסיטקום "מישהו מטפל בך?" שיחק סמית' בתפקיד השוטר ג'ף ייטס בסדרה "Z-Cars". הופעתו האחרונה בדמות ייטס הייתה בפברואר 1975. תפקידיו בקולנוע כוללים את הסרטים "Salt and Pepper", "נאהבים לנצח" (1969), "כיסאות לוהטים" (1970), "סיפורי קנטרברי" (1972) בבימויו של פייר פאולו פזוליני, ובסרט "עלילות אחיו הפיקח של שרלוק הולמס" (1975) בתפקיד הנקסטון.

ב-1978 הופיע סמית' בתפקיד מר פוסטר, מנהל בית הספר, בסדרת הטלוויזיה "וורזל גאמידג'".

ב-1986 שיחק סמית' בדמות סר ג'ון טריימיין בסיבוב הופעות הבריטי של המחזמר "Me and My Girl", תפקיד אותו גילם בווסט אנד, פרנק ת'ורנטון שכיכב לצדו בסיטקום "מישהו מטפל בך?". ב-1987 הצטרף לצוות שחקני התוכנית "And There's More" ושיחק לצדה של ג'ואן סימס במערכונים אחדים בהם גילמו דמויות של בני זוג זקנים.

ב-1994 הופיע סמית' במיני-סדרה "מרטין צ'זלוויט" על פי הרומן מאת צ'ארלס דיקנס. ב-2005 שיחק בתפקיד משנה בדמות הכומר קלמנט הדג'ס בסרט זוכה האוסקר "וולאס וגרומיט והארנב הקטלני". ב-2008 גילם דמות של ויקאר בפרק בסדרה הקומית "בערוב ימי היין".

ב-2010 הופיע סמית' בתוכנית הטלוויזיה לילדים "M.I. High" בתפקיד פרופסור קוואקרמאס.

חיים אישיים
סמית' היה אביה של השחקנית קתרין ראסל. הוא נפטר ב-6 בדצמבר 2015 אחרי שהיה מאושפז במשך שבעה שבועות משום שנפגע בראשו בנפילה בביתו ברובע סאטון שבלונדון.

פילמוגרפיה
 שנה שם שם באנגלית תפקיד הערות 1964 דוקטור הו Doctor Who ולס סדרת טלוויזיה (3 פרקים) 1965 בין שתי ערים A Tale of Two Cities קליי סדרת טלוויזיה 1966 Theatre 625 שוטר בפרק "A Man Like That" 1966 The Frost Report תפקידים שונים סדרת טלוויזיה 1967 Softly Softly סימונדס בפרק "James McNeil, Aged 23" 1967 סר ארתור קונן דויל Sir Arthur Conan Doyle מר בול בפרק "The Beetle Hunter" 1967 Champion House מר האריס בפרק "Man Running" 1967 Danger Island סרג'נט מרנה סדרת טלוויזיה 1967 Contrasts ג'ון גיי בפרק "The Scriblerus Club" 1968 Freewheelers קפטן נילד לרסן סדרת טלוויזיה 1968 Salt and Pepper שוטר 1967, 1968 הגומלים The Avengers לאת'ר / פארקר סדרת טלוויזיה (2 פרקים) 1968 The Fiction-Makers בישוף 1968 המלאך The Saint בישוף בפרק "The Fiction Makers" 1969 לוחמי הצדק מנהל הדואר בפרק "Project Zero" 1969 A Walk with Love and Death צליין 1969 The First Churchills טיטוס אוטס בפרק "Plot, Counter-Plot" 1969 The Flaxton Boys קיליין בפרק "1854: The Smugglers" 1970 Up Pompeii! פלוטר בפרק "The Ides of March" 1970 Doctor in the House שומר בחדר מתים בפרק "Nice Bodywork - Lovely Finish" 1970 W. Somerset Maugham ואן הסלדט בפרק "The Door of Opportunity" 1970 ITV Sunday Night Theatre מר גרופיוס בפרק "Hands with the Magic Touch" 1970 If It Moves, File It בוץ' בפרק "Surveillance" 1970 The Twelve Chairs שחקן במחזה 1971 BBC Play of the Month טוניקליף בפרק "Act of Betrayal" 1971 The Liver Birds בריאן בפרק "The New Flat" 1971 Budgie סמל בילוש קוני בפרק "Some Mothers' Sons" 1971 פול טמפל Paul Temple האטון בפרק "Death Sentence" 1971 The Rivals of Sherlock Holmes עורך דין בפרק "A Message from the Deep Sea" 1971 Ace of Wands פרדריקס סדרת טלוויזיה 1972 קורי עכביש Spyder's Web דיק וופינגטון בפרק "Things That Go Bang in the Night" 1972 Crime of Passion איש בפרק "Lina" 1972 סיפורי קנטרברי The Canterbury Tales נזיר 1972 In for a Penny איש בפרק "Dan and the Steps of El Cid" 1973 Harriet's Back in Town הכומר ר. מלוויל סדרת טלוויזיה (2 פרקים) 1973 בקסטר Baxter! נהג מונית 1973 ד"ר ג'קיל ומיסטר הייד Dr. Jekyll and Mr. Hyde הייסטינגס סרט טלוויזיה 1973 Whodunnit? מר קמפבל-רוס בפרק "Knife in the Back" 1973 Sir Yellow אתלרד בפרק "Getting Ye Treatment" 1973 Doctor in Charge מר ניב בפרק "The Epidemic" 1974 Village Hall בריאן גוד בפרק "The Magic Sponge 1972–1975 Z Cars השוטר ייטס סדרת טלוויזיה 1972–1985 מישהו מטפל בך? Are You Being Served? מר רמבולד סדרת טלוויזיה 1975 The Sweeney סימפקינס בפרק "Golden Fleece" 1975 עלילות אחיו הפיקח של שרלוק הולמס The Adventure of Sherlock Holmes' Smarter Brother הנקסטון 1976 And Mother Makes Five מר דיפלוק בפרק "Jobs for the Boy" 1976 המופע של דיק אמרי The Dick Emery Show סדרת טלוויזיה (פרק אחד) 1977 מישהו מטפל בך? Are You Being Served? מר רמבולד 1978 The Sunday Drama אנדראס וולק בפרק "Wings of Song" 1979 וורזל גאמידג' Worzel Gummidge מר פוסטר בפרק "A Little Learning" 1981 Now for Nookie רוקי מיינסטרים סדרת טלוויזיה (פרק אחד) 1992–1993 Are You Being Served? Again! מר רמבולד סדרת המשך למישהו מטפל בך? 1994 מרטין צ'זלוויט Martin Chuzzlewit מר ספוטלטו מיני-סדרה 1998 What Rats Won't Do כומר 2004 Revolver תפקידים שונים סדרת טלוויזיה 2004 רופאים Doctors רג'ינלד האריס בפרק "Lest We Forget" 2005 וולאס וגרומיט והארנב הקטלני The Curse of the Were-Rabbit הכומר קלמנט הדג'ס דיבוב 2006 Every Hidden Thing אייבל 2007 The Golden Compass באטלר / שוטר / מלומד (דיבוב) משחק וידאו 2008 בערוב ימי היין Last of the Summer Wine הכומר בפרק "A Short Introduction to Cooper's Rules" 2010 M.I.High פרופ' קווקרמאס בפרק "Quakermass"

קישורים חיצוניים

 ניקולס סמית' באתר Aveleyman


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1934
קטגוריה:אנגלים שנפטרו ב-2015